**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 7 ОТ 2015 Г. ЗА ПРИЛАГАНЕ НА МЯРКА 10 „АГРОЕКОЛОГИЯ И КЛИМАТ“ ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2014 - 2020 Г.**

(обн., ДВ. бр. 16 от 2015 г.; изм. бр. 59 от 2015 г.)

**§ 1.** В чл. 3 се създава т. 8:

„8. подсигуряване разнообразна паша на пчелите и осигуряване на естествено опрашване.“

**§ 2.** В чл.4 се създава ал.4:

„(4) Прилагането на направлението по чл. 3, т. 8 се предоставя за пчелни семейства във временни пчелини, разположени в земеделска земя в зони Натура 2000, обявени със заповед на министъра на околната среда и водите, райони с природни или други ограничения, или земи с висока природна стойност.“

**§ 3.** В чл. 5 се правят следните изменения и допълнения:

1. В ал. 3 т. 1, 2 и 3 се изменят така:

„1. списък на землища на местообитанията на зимуващите видове гъски, съгласно приложение № 1 и специализиран слой;

2. списък на землища на местообитанията на червеногушите гъски, съгласно приложение № 2 и специализиран слой;

3. списък на общините в България, на територията на които, в обработваемите земи със зърнено-житни култури, гнезди Ливаден блатар, съгласно приложение № 3 и специализиран слой”

2. В ал. 4 след думите „приложение № 4” се добавя „и специализиран слой“

 **§ 4.** В чл.6, ал. 1 думите „по категории“ се заличават, а след думите „(ЗЗТ)“ се добавя „и специализираните слоеве по чл. 5 ал.3 и ал.4.“

**§ 5.** В чл. 8 ал. 3 се изменя така:

„(3) След изтичане на срока по ал. 1 прилагането на агроекологичните дейности може да бъде ежегодно удължавано, при спазване на изискванията по тази наредба.“

**§ 6.** В чл. 9 се правят следните допълнения и изменения:

1. Алинея 2 се изменя така:

„(2) Земеделските стопани отбелязват кода на съответната дейност срещу всеки парцел, животно или пчелно семейство в заявленията по чл. 8, ал. 2.“

1. В ал. 4 след цифрата „1“ се добавя„ 2, „

**§ 7.** В чл. 14 се правят следните изменения и допълнения:

1. В т. 2, буква „б“ преди числото „50“ се добавя думата „минимум“
2. Създава се т. 8:

„8. по направление подсигуряване разнообразна паша на пчелите и осигуряване на естествено опрашване чрез преместване и разполагане на пчелни семейства – 15,37 евро/пчелно семейство“

**§ 8.** В чл.15 се правят следните допълнения и изменения:

1. Алинея 1 се изменя така:

„(1) Подпомагат се одобрени земеделски парцели, животни и пчелни семейства, за които земеделските стопани са поели задължение да прилагат агроекологични дейности по съответното направление.“

1. Създава се ал. 4:

„(4) Годишните агроекологични плащания за прилагането на агроекологичните дейности по направлението по чл. 3, т. 8 се основават на броя на заявените пчелни семейства, като се подпомагат пчелни семейства, които са собственост на земеделския стопанин.“

**§ 9.** В чл. 17 се правят следните допълнения и изменения:

1. В ал.1:

а) точка 7 се изменя така:

„7. земеделските стопани, които кандидатстват за подпомагане по чл. 36, ал. 1, т. 1, не заявят и не поддържат след първата година като постоянно затревени площи одобрените парцели;“

б) създава се т. 9:

„9. при извършвани проверки се установи неспазване по отношение на преместването, местоположението, периода на разполагане и броя на идентифицираните в интегрираната информационна система на БАБХ пчелни семейства във временните пчелини по направлението по чл. 3, т. 8“

1. В ал. 2 се създават т. 8 и 9:

„8. земеделските стопани са намалили заявения брой пчелни семейства по направлението по чл. 3, т. 8 под 80% от одобрения брой за участие през първата година от ангажимента;

9. са установени изкуствено създадени условия и/или действия от страна на кандидата по смисъла на чл. 35, параграф 6 от Делегиран Регламент (ЕС) № 640/2014 на Комисията от 11 март 2014 година за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие.“

3. Създава се ал. 3:

„(3) В случаите на установяване на неспазване на многогодишни изисквания, които засягат изплатени средства за същата дейност в предходни години, отказите и намаленията могат да се приложат към вече изплатени средства, съгласно методиката по чл.16.“

**§ 10.** В чл. 20, ал. 5 цифрата „3“ се заменя с „2“.

**§ 11.** В чл. 21 се правят следните изменения и допълнения:

1. Досегашният текст става ал.1.
2. Създават се ал. 2 и 3:

„(2) В случаите на настъпили форсмажорни или извънредни обстоятелства, засягащи броя на отглежданите животни с ангажимент по направлението по чл. 3, т. 6, до края на петгодишния си ангажимент, могат да продължат изпълнението на ангажимента си с броя на отглежданите животни от същия вид след настъпване на обстоятелствата, в случай че броят им е по-малък от този, за които са поели ангажимент.

(3) Когато земеделските стопани са поели ангажимент по направлението по чл. 3, т. 8, заявените за подпомагане пчелни семейства не могат да бъдат намалявани под 80% от одобрения брой през първата година.“

**§ 12.** В чл. 22, ал. 1 след думите „т. 6“ се добавя „и пчелните семейства по чл. 3, т. 8“

**§ 13.** В чл. 23 се създава ал.7:

„(7) Подпомаганите земеделски стопани могат да поискат по всяко време прекратяване на агроекологичен ангажимент, като уведомят писмено ДФЗ – РА и възстановят всички получени до момента агроекологични плащания съгласно чл. 18, ал. 4.“

**§ 14.** В чл. 25 се създават ал.5 и 6:

„(5) За подпомагане по направлението по чл. 3, т. 8 се одобряват заявени пчелни семейства на земеделски стопани, които са собственици на регистриран/и съгласно изискванията на чл.137 от Закона за ветеринарномедицинската дейност (ЗВД) пчелин/и, с най-малко 25 пчелни семейства, индивидуално идентифицирани в Интегрираната информационна система на БАБХ (ВетИС).

 (6) В случай на съсобственост на заявени за подпомагане пчелни семейства земеделският стопанин предоставя със заявлението за подпомагане нотариално заверен документ, в който другият съсобственик изразява съгласието си кандидатът да получава подпомагане за всички заявени пчелни семейства.“

**§ 15.** В чл. 26 се правят следните допълнения и изменения:

1. В точка 4 след думите „чл. 38, т. 1“ се добавя „или декларираният брой животни от даден вид със съответния агроекологичен код е по-голям от разрешените в разрешителното за паша за същия вид;“
2. Точка 10 се изменя така:

„10. парцели, заявени по направлението по чл. 3, т. 4 за първа година, с дейност, свързана с превръщане на обработваеми земи в постоянно затревени площи, които в заявлението за подпомагане/плащане не са заявени и не се поддържат със земеделска култура за обработваема земя;".

3. Създава се т.11:

„11. пчелни семейства, заявени по направлението по чл. 3, т. 8, които не отговарят на изискванията на чл. 25, ал.5 и 6.“

**§ 16.** В чл. 31 след думата „пожар“ се добавя запетая и „унищожаване или кражба на заявени пчелни семейства, разположени във временен пчелин“

**§ 17.** В чл. 36 се правят следните допълнения и изменения:

1. В ал. 3 след думата „плащане“ се добавя „и поддържат“
2. В ал. 4 думата „втората“ се заменя с „първата“.

**§ 18.** В глава шеста се създава Раздел IX „Подсигуряване разнообразна паша на пчелите и осигуряване на естествено опрашване“ с чл. 44а:

„Раздел IX

Подсигуряване разнообразна паша на пчелите и осигуряване на естествено опрашване

**Чл. 44а.** (1) Земеделските стопани, които кандидатстват за подпомагане по чл. 3, т. 8 осигуряват сезонно преместване и разполагане на поне 25 пчелни семейства в периода 15 март-15 септември с цел извършване на паша на разстояние от минимум 3 км по въздух от постоянния пчелин, регистриран в БАБХ.

(2) Земеделските стопани са длъжни да запазят броя на подпомаганите пчелни семейства до 80 % от първоначално одобрения брой през целия период на ангажимента;

(3) Земеделските стопани, осигуряват ежегодно придвижване на заявените пчелни семейства във временни пчелини на минимум 2 местоположения, разположени на площи по чл. 4, ал.4.

(4) Земеделските стопани спазват минимален непрекъснат период на престой от 3 седмици на заявените пчелни семейства във всеки временен пчелин.

(5) Едно местоположения в годината на заявяване се ползва като се разполагат до 50 пчелни семейства от заявените.

(6) Разстоянието между временните пчелини, собственост на земеделския стопанин, в които се разполагат пчелните семейства за изпълнение на дейността по чл.3 т.8 е минимум 500 м по въздух.

(7) Временните пчелини трябва да са регистрирани посредством географски координати в интегрираната информационна система на БАБХ (ВетИС).“

**§ 19.** В чл. 46, т. 5, б. „б“ думите „чл. 25, ал. 5, т. 2“ се заменят с „чл. 25, ал. 4, т. 2“.

**§ 20.** В чл. 54 ал.4 се изменя така:

„(4) При установяване на допуснати технически грешки от страна на външните институции отстраняването им се извършва, като външната институция, допуснала техническата грешка, попълва "Заявление за редакция на въведени данни" в СВДВИ по образец и го изпраща до ДФЗ-РА в срок до 31 януари на следващата година. Държавен фонд „Земеделие“ – Разплащателна агенция одобрява или отхвърля постъпилите заявления, като предприема необходимите действия с оглед извършване на одобрените корекции.“

**§ 21**. В допълнителните разпоредби, в **§** 1 се създава т.9:

„9. “Пчелно семейство“ е пчелното семейство съгласно § 1, т. 6 от допълнителните разпоредби на Закона за пчеларството.“

**§ 22.** В приложение № 5 към чл. 9, ал. 1 накрая на таблицата се добавя ред:

„

|  |  |  |
| --- | --- | --- |
| ПП | Подсигуряване разнообразна паша на пчелите и осигуряване на естествено опрашване чрез преместване и разполагане на пчелни семейства | АК21 |

„

**§ 23.** Вприложение № 6 към чл. 16 и чл. 23, ал. 2 се правят следните изменения и допълнения:

1. В т. 4 след последното изречения се добавя ред:

„ - Забранява се изгарянето на стърнищата.“

1. В т.5 след последното изречения се добавя нов ред:

„ - При придвижване/транспортиране животните трябва да бъдат придружени от ветеринарномедицинско свидетелство за придвижване/транспортиране.“

1. Създава се т.8 :

„8. Подсигуряване разнообразна паша на пчелите и осигуряване на естествено опрашване:

8.1. Постоянният пчелин на кандидата е регистриран по чл. 137 от Закон за ветеринарно медицинската дейност;

8.2. Кандидатите спазват изискванията на чл.15 и 16 от Закон за пчеларството.“

**ЗАКЛЮЧИТЕЛНИ РАЗПОРЕДБИ**

**§ 24.** В Наредба № 5 от 2015г. за прилагане на мярка 12 „Плащания по НАТУРА 2000 и Рамковата директива за водите“ от Програмата за развитие на селските райони за периода 2014-2020г. (ДВ, бр. 16 от 2015г.), в чл.1 ал. 4 се изменя така:

„ (4) Допустими за подпомагане по ал. 2 са земеделски площи, които попадат изцяло в защитена зона от Натура 2000.“

**§ 25.** В Наредба № 4 от 2015г. за прилагане на мярка 11 „Биологично земеделие“ от Програмата за развитие на селските райони за периода 2014-2020г. (ДВ, бр. 16 от 2015г.) се правят следните изменения и допълнения:

1. В чл.6 ал.3 се изменя така:

„ (3) След изтичане на петгодишния период на ангажимента, същият може да бъде удължаван ежегодно.“

1. В чл. 14:

а) В ал.1:

аа) В т. 1 думите „чл.18,ал.2“ се заменят с „чл.20“;

бб) В т.8 след думата „лице“ се добавя „или е налице прекъсване в периода на контрол“;

б) В ал. 2 се създава т.7:

„7. са установени изкуствено създадени условия и/или действия от страна на кандидата по смисъла на чл. 35, параграф 6 от Делегиран Регламент (ЕС) № 640/2014 на Комисията от 11 март 2014 година за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие.“

3. В чл. 15:

а) В ал. 1 след думите „ал.2“ се добавя „или не е предоставен сертификат или писмено доказателство съгласно чл. 33, ал. 1, т. 2.“;

б) В ал. 3 т. 3 се отменя.

в) В ал. 4 след думата „ангажимент“ се добавя „и е предоставен в ДФЗ- РА сертификат или писмено доказателство за съответствие на произведените растителни, животински или пчелни продукти с правилата на биологично производство.“

4. В чл.17 се създава ал.7:

„(7) При разширяване или подновяване на ангажимент, новите площи се идентифицират като самостоятелни парцели, когато изпълняваната дейност за биологично земеделие или преминаване към биологично земеделие (периода на преход) е различна от изпълняваната дейност на вече одобрения парцел.“

5. В чл.19 се създава ал. 7:

„(7) Подпомаганите земеделски стопани могат да поискат по всяко време прекратяване на ангажимент, като уведомят писмено ДФЗ – РА и възстановят всички получени до момента плащания съгласно чл. 15.“

6. В чл. 21, ал. 1 след думата „лице” се добавя запетая и „регистриран в базата данни по чл. 37. ал. 1 от Наредба № 1 от 2013 г. за прилагане на правилата на биологично производство на растения, животни и аквакултури, растителни, животински продукти, продукти от аквакултури и храни, тяхното етикетиране и контрола върху производството и етикетирането(ДВ, бр.16 от 19 Февруари 2013г).“

7. В чл.29 думите „агроекологичните“ и „ ,ал. 4“ се заличават.

8. В чл. 30 думата „агроекологичните” се заличава.

9. В чл. 33:

а) В ал.1 се създава т. 3:

„3. Документите по т. 2 се предоставят за всеки от одобрените за подпомагане парцели, преминали периода на преход към биологично производство по чл.11, ал.4.“

б) Създава се ал. 3:

„(3) Когато при извършване на проверки след последната дата по ал.2 от страна на Контролиращото лице или Компетентното звено по чл.1, ал.3 от Наредба № 1 от 2013 г. бъде установено неспазване на изискванията по ал. 1, т. 1, налагащо промяна в състоянието заявената за подпомагане част от земеделското стопанство, информация за резултатите от проверката се изпраща незабавно на ДФЗ- Разплащателна агенция.“

10. В чл. 39:

а) В т.1:

аа) в буква „в“ след „т.2“ се добавя „ и т.3“

бб) създава се б. „г“:

„г) Документ удостоверяващ непрекъсването на контрола при промяна на Контролиращото лице и копие на договора с новото Контролиращо лице - в срок от 15 работни дни от промяната“.

б) в т.2 се създава се б. „д“:

„д) документ удостоверяващ непрекъсването на контрола при промяна на Контролиращото лице и копие на договора с новото Контролиращо лице - в срок от 15 работни дни от промяната“

в) в т. 3 се създава се б. „г“:

„г) документ удостоверяващ непрекъсването на контрола при промяна на Контролиращото лице и копие на договора с новото Контролиращо лице - в срок от 15 работни дни от промяната“

11. В чл. 48 думите „ал. 4“ се заличават.

12. В чл. 49 ал. 4 се изменя така:

„(4) При установяване на допуснати технически грешки от страна на външните институции отстраняването им се извършва като контролиращите лица, допуснали техническата грешка, попълват "Заявление за редакция на въведени данни в "СВДВИ" по образец и го изпращат до ДФЗ-РА в срок до 31 декември на годината, за която се отнасят. ДФЗ-РА одобрява или отхвърля постъпилите заявления, като предприема необходимите действия с оглед извършване на одобрените корекции.“

13. В допълнителните разпоредби,в § 1 се създава т. 10:

„10. "Изкуствено създадено условие" е всяко установено условие по смисъла на чл. 60 от Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерки за развитие на селските райони и кръстосаното съответствие.“

**§ 26.** Наредбата влиза в сила от деня на обнародването й в „Държавен вестник.“